《普月新寮》
宋代·李处权

百年均梦幻，俯仰在一室。
况乃物外人，身闲有余力。
朝来忽改作，轩牖开虚寂。
匡床竹火炉，棐几贝叶帙。
清风常入座，飞尘不霑席。
煮茗焚香净扫除，賸种松杉障西日。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。